شرح السیوطی علی سنن النسائی

شرح السيوطی على سنن النسائی، جسے زہـر الربا على المجتبى یا حاشيہ السيوطی على سنن النسائی بھی کہا جاتا ہے، جلال الدین سیوطی کا سنن النسائی پر مختصر شرحی کام ہے۔ انھوں نے ہر باب سے متعلق احکام اور بعض راویوں پر مختصر تبصرہ کیا ہے۔

امام نسائی نے پہلے السنن الكبرى تصنیف کی، پھر اس میں سے صحیح احادیث منتخب کر کے المجتبى (سنن صغریٰ) تیار کی، جو صحاح ستہ میں شامل ہے اور صحیح بخاری و مسلم کے بعد سب سے زیادہ معتبر سمجھی جاتی ہے۔ اس کتاب میں عقائد، احکام، آداب، رقائق، تفسیر، سیرت اور دیگر موضوعات کی احادیث شامل ہیں۔موقع مكتبة دار السلام للطباعة والنشر

کتاب کو ابواب اور موضوعات کی ترتیب سے مرتب کیا گیا ہے۔ اس پر سیوطی کی شرح کے ساتھ نور الدین سندی کی حاشیہ بھی شامل ہے، جس میں الفاظ کی تحقیق، غریب الفاظ کی وضاحت اور صرف و نحو کی تشریح کی گئی ہے۔
 امام نسائی کا تعارف 
امام احمد بن شعیب نسائی ایک زبردست حافظِ حدیث اور ثقہ محدث تھے جن کا پایہ بلند تھا، ان کے معاصرین میں ان کا کوئی ہمسر نہ تھا۔ رجال کی جانچ پرکھ میں ان کی شرطیں اہلِ سنن (سنن کے مصنفین) سے بھی زیادہ سخت تھیں۔ یہاں تک کہ امام سیوطی نے ان کی کتاب المجتبى کو صحیحین (بخاری و مسلم) کے بعد سب سے کم ضعیف احادیث اور مجروح راوی رکھنے والی کتاب قرار دیا۔

امام نسائی نے ایک بڑی مفصل کتاب السنن الکبریٰ کے نام سے تصنیف کی، پھر اس میں سے منتخب کر کے ایک مختصر کتاب تیار کی جسے المجتبى کا نام دیا، جو سنن النسائی کے نام سے مشہور ہوئی۔ اس کتاب میں انھوں نے نہایت محتاط طریقہ اختیار کیا جو فقہی بصیرت اور فنِ اسناد کا حسین امتزاج ہے۔ انھوں نے احادیث کو ابواب پر ترتیب دیا اور ہر باب کو ایسا دقیق اور بامعنی عنوان دیا جو بعض اوقات علمی گہرائی میں بہت بلند درجہ رکھتا ہے۔
سنن النسائی بعد میں صحاح یا سنن کی اُن مشہور چھ کتب میں شامل ہو گئی جنہیں الکتب الستة کہا جاتا ہے۔
 نسبت اور شیوخ 
"نسائی" نسبت ہے "نسا" (ایک علاقہ جو خراسان میں واقع تھا) کی طرف۔ امام نسائی نے متعدد شیوخ سے حدیث سنی، جن میں مشہور ناموں میں شامل ہیں:
اسحاق بن راہویہ
ابو داود سجستانی
 ائمہ کی توصیف
امام شمس الدین ذہبی نے ان کے بارے میں فرمایا:
"تین سو ہجری کے آغاز میں امام نسائی سے بڑھ کر کوئی حافظِ حدیث نہ تھا۔ وہ حدیث، اس کے علل اور رجال کے بارے میں امام مسلم، امام ابو داود اور امام ترمذی (ابو عیسیٰ) سے زیادہ ماہر تھے۔ وہ بخاری اور ابو زرعہ کے ہم پلہ تھے۔" 'سير أعلام النبلاء' للذهبي
 تصنیفات 
امام نسائی کی اہم کتابیں یہ ہیں:
المجتبى من السنن الكبرى (المعروف بـ سنن النسائي)
السنن الكبرى ،
الضعفاء والمتروكون ،
عمل اليوم والليلة (اذکار پر مشتمل)
 امام نسائی کا منہج 
 . اسناد کے متعلق:
صحیح احادیث کا انتخاب کرتے تھے، اگرچہ تمام احادیث صحیح نہیں، مگر قریب بالصحت ہیں۔
راویوں کے بارے میں سخت معیار رکھتے، لیکن جنہیں سب نے متروک نہیں کہا ہو، ان کی حدیث لا سکتے تھے۔
علل بہت کم ذکر کرتے تھے، مگر جہاں ضروری ہوتا، وہاں وضاحت کرتے۔
 . کتاب کی ترتیب:
ابواب فقہ پر مبنی ترتیب اپنائی۔
ایک ہی حدیث کو تکرار کرتے تھے جب مختلف فقہی نکات مطلوب ہوں۔
مراسیل و منقطعات کو بھی ذکر کرتے لیکن وضاحت کے ساتھ۔
 . حدیث کی تخریج کا طریقہ:
اسناد کو مختصر کرنے کے لیے واو اور "حاء التحويل" جیسے الفاظ استعمال کیے۔
کبھی ایک حصہ ذکر کرتے اور باقی کی طرف اشارہ کرتے۔
 . راویوں کا تعارف اور جرح و تعدیل:
زیادہ نہیں کرتے تھے، لیکن جہاں ضروری ہو وہاں راوی کی حالت یا تعلق واضح کرتے۔
 متون (متعلقہ احادیث) سے منہج 
 . ابواب کے تراجم:
زیادہ تر ظاہر تراجم (واضح عنوانات) استعمال کیے جیسے:
"باب الماء الدائم"
استنباطی تراجم بھی کہیں کہیں لائے، جیسے: "باب الوضوء من النوم" لیکن حدیث میں صرف ہاتھ دھونا مذکور ہے۔
مرسل تراجم بہت کم استعمال کیں۔
 . فقہی فوائد:
غریب الفاظ کی کہیں کہیں شرح کی۔
ناسخ و منسوخ کو ترتیب سے رکھا، مگر واضح لفظ "نسخ" نہیں لکھا۔
فقہی استنباطات کبھی کبھار کرتے، جیسے:
شراب کے بارے میں واضح کیا کہ تھوڑا یا زیادہ، دونوں حرام ہیں۔
 طبعاتِ 
سنن الصغرى کی کئی مطبوعات شائع ہو چکی ہیں، جن میں دار المعرفة کی طباعت شامل ہے جس کے ساتھ سیوطی کا شرح اور سندی کی حاشیہ بھی ہے۔
سنن کبریٰ بھی کئی بار طبع ہوئی، ان میں سب سے معتبر طباعت دار التأصيل کی ہے جو 13 جلدوں میں 2012ء (1433ھ) میں وزارتِ اوقاف قطر کے تحت شائع ہوئی، اس پر معروف محقق ڈاکٹر احمد معبد کی تقریظ ہے اور اسے محققین کی ایک جماعت نے تیار کیا ہے۔[https://www.alukah.net/web/alemran/0/28840/ بقلم: د. علي بن محمد العمران، نشر في ملحق التراث بجريدة البلاد، عدد 16118، بتاريخ 16 جمادى الآخرة 1421هـ. 

 بیرونی روابط 
كتاب شرح سنن النسائي للحافظ السيوطي على المكتبة الوقفية

 حوالہ جات 

زمرہ:شروحات حدیث
زمرہ:تصانیف جلال الدین سیوطی
زمرہ:باب حدیث/متعلقہ مضامین
زمرہ:ویکی ڈیٹا والے صفحات
زمرہ:مرکزی موضوع ویکی ڈیٹا سے ماخوذ